Milí žiaci,

Švajčiarsko – slovenské združenie cestovného ruchu, na výzvu svojho švajčiarskeho partnera Swiss Hospitality Academy v Maienfelde, informuje vás žiakov, prípadne absolventov školy, o možnosti absolvovať odbornú prax v zimnej sezóne 2021 vo Švajčiarsku, kde budete môcť získať pracovné miesto v zariadeniach cestovného ruchu. Švajčiarsky partner organizačne zabezpečí výuku počas 14 dňového intenzívneho kurzu v školskom hoteli v Kastanienbaume pri Luzerne, ako aj vybaví pracovné povolenie.

Intenzívny kurz sa bude konať v dňoch 5. - 18. decembra 2021 (Kastanienbaum, Luzern) a následne odborná prax / stáž v dňoch od 19. decembra 2021 do 4. apríla 2022.

Ak máte záujem a ste vo veku od 18 do 26 rokov s dobrými komunikačnými schopnosťami v nemeckom jazyku, a máte záujem zdokonaliť si teoretické vedomosti, či praktické zručnosti v oblasti hotelierstva a gastronómie, spoznať nových ľudí, získať nových priateľov, prihláste sa a máte možnosť zúčastniť sa výberového konania na dvojtýždňový kurz a následne štvormesačnej odbornej praxe vo Švajčiarsku.

V prípade záujmu zúčastniť sa výberového konania v zimnej sezóne 2021/2022 vo Zvolene dňa 30.9.2021 vyplňte prosím nezáväznú prihlášku (viď. Prílohy). Vašu nezáväznú prihlášku prosím zaslať mailom na adresu: peter.patus1@gmail.com .

Podrobnejšie informácie o praxi nájdete na web. stránke združenia:

[**www.swiss-slovaktourism.sk**](http://www.swiss-slovaktourism.sk/)a v priložených dokumentoch.

Prihláseným záujemcom zašle združenie pozvánku na výberové konanie s podrobnými pokynmi.

Úspešní kandidáti, ktorí budú vybratí a prax absolvujú získajú okrem dobrého finančného ohodnotenia aj nové poznatky a nadviažu nové kontakty.

Ak máte záujem, prípadne poznáte niekoho, kto by rád absolvoval odbornú prax v pohostinských alebo ubytovacích zariadeniach vo Švajčiarsku, prosím o vyplnenie nezáväznej prihlášky a jej včasné doručenie na vyššie uvedenú kontaktnú osobu.

Zároveň poprosím tiež triednych učiteľov o sprostredkovanie potrebných informácií o možnosti absolvovať odbornú prax vo Švajčiarsku aj bývalým absolventom školy.

Ďakujem za spoluprácu. Príjemný deň.

S pozdravom

J. Bojčíková